Diaree en rugpyn | Health24
Posted by: Vi | 2010/11/24
Diaree en rugpyn
My 7 mnd oue baba het diaree gehad, waarop huisdr loperamide voorgeskryf het. Dit het vir langer as 7 dae aangehou, en toe het Dr Kantrexil voorgestel. Baba eet goed en gooi glad nie op nie. Ek het intussen ook diaree ontwikkel en vreeslike krampe en hoofpyn. Op die tweede dag het ek erge pyn in my lae rug ervaar aan beide kante van my rug. Die pyn gaan glad nie weg nie, en is ''n dowwe aanhoudende pyn. Ek sukkel om te slaap en my diaree is ook nog heeltyd teenwoordig na 6 dae.
Wat kan ek maak? Is die rugpyn en die diaree verwant? Ek is ook glad nie gelukkig met Kantrexil nie, aangesien dit tot doofheid kan lei. Ek verkies Flagyl. Enige raad?
Die beste ding om te doen as 'n diaree nie binne 'n dag of twee opklaar nie, is om 'n stoelgang monster na 'n laboratorium te neem vir ondersoek. Jy is heeltemal reg, dit kan 'n parasiet wees, en dan sal net Flagyl help. Maar dit kan ook 'n bakterie wees wat dalk Ciprobay nodig het, of rotavirus. Intussen moet altwee van julle sommer begin probiotika neem drie keer per dag. Die rugpyn kan verband hou met die diaree (wat basies 'n infeksie in die dikderm is)